פני אולקסיאק

פנלופה "פני" אולקסיאק (באנגלית: Penelope "Penny" Oleksiak; נולדה ב-13 ביוני 2000) היא שחיינית קנדית, אלופה אולימפית (ריו דה ז'ניירו 2016) ושיאנית העולם לנערות במשחה ל-100 מטר חופשי ושיאנית העולם לנערות במשחה ל-100 מטר פרפר.

== ביוגרפיה ==
אולקסיאק נולדה וגדלה בטורונטו, אונטריו, האחות הצעירה למשפחה בת ארבעה אחים. אחיה הבוגר, ג'יימי, הוא שחקן הוקי קרח מקצועני המשחק נכון ל-2024 בקבוצת סיאטל קראקן ב-NHL.

===2015===
באליפות העולם בשחייה לנוער שנערכה בסינגפור בשנת 2015 זכתה אולקסיאק ב-6 מדליות, 1 זהב, 4 כסף ו-1 ארד. מדליית זהב, במשחה שליחים 4x100 מטר מעורב משולב, מדליות כסף, במשחה ל-100 מטר חופשי (54.65 שניות), במשחה ל-50 מטר פרפר (26.45 שניות), במשחה ל-100 מטר פרפר (58.50 שניות) ובמשחה שליחות 4x200 מטר חופשי. מדליית ארד, במשחה שליחות 4x100 מטר חופשי.

===2016===
====אלופה אולימפית====
באולימפיאדת ריו דה ז'ניירו (2016) זכתה אולקסיאק ב-4 מדליות, 1 זהב, 1 כסף ו-2 ארד. מדליית זהב בצוותא עם סימון מנואל מארצות הברית, במשחה יוקרתי ל-100 מטר חופשי בשיא אמריקה ושיא אולימפי חדש של 52.70 שניות, לפני שרה שסטרם משוודיה (52.99 שניות). כבר בשלב חצי הגמר היא קבעה שיא אמריקה ושיא עולם לנוער של 52.72 שניות ועלתה מהמקום השני. מדליית כסף, במשחה ל-100 מטר פרפר בשיא עולם חדש לנוער של 56.46 שניות, אחרי שרה שסטרם משוודיה שקבעה שיא עולם חדש של 55.48 שניות ולפני האלופה היוצאת דנה ולמר מארצות הברית (56.63 שניות). כבר בשלב המוקדמות, היא קבעה שיא לאומי ושיא עולם לנוער של 56.73 שניות. מדליות ארד, במשחה שליחות 4x100 מטר ביחד עם סנדרין מיינוויל, שנטל ון לנדהם וטיילור ראק בשיא קנדה חדש של 3:32.89 דקות, אחרי אוסטרליה שקבעה שיא עולם חדש של 3:30.65 דקות וארצות הברית שקבעה שיא אמריקה חדש של 3:31.89 דקות ובמשחה שליחות 4x200 מטר חופשי ביחד עם קטרין סברד, בריטני מקלין וטיילור ראק בתוצאה של 7:45.39 דקות, אחרי ארצות הברית (7:43.03 דקות) ואוסטרליה (7:44.87 דקות). נוסף לכך, היא סיימה במקום חמישי במשחה שליחות 4x100 מטר מעורב בשיא קנדה חדש של 3:55.49 דקות.

באליפות העולם (בריכת 25 מטר) שנערכה בוינדזור, אונטריו, קנדה בדצמבר אותה שנה היא זכתה ב-4 מדליות, 2 זהב, 1 כסף ו-1 ארד. מדליות זהב, במשחה שליחות 4x50 מטר חופשי (1:35.00 דקות), כשחיינית רביעית היא קבעה ב"זינוק שליחות" תוצאה של 23.54 שניות ובמשחה שליחות 4x200 מטר חופשי (7:33.89 דקות), כשחיינית רביעית היא קבעה ב"זינוק שליחות" תוצאה של 1:52.05 דקות. מדליית כסף, במשחה שליחות 4x100 מטר מעורב (3:48.87 דקות). כשחיינית רביעית היא קבעה ב"זינוק שליחות" תוצאה של 51.07 שניות. מדליית ארד במשחה ל-100 מטר חופשי בתוצאה של 52.01 שניות, אחרי בריטני אלמסלי מאוסטרליה (51.81 שניות) וראנומי קרומווידג'ויו מהולנד (51.92 שניות). נוסף לכך, הרביעייה הקנדית פסלה במשחה שליחות 4x100 מטר חופשי.

===2017===
באליפות העולם שנערכה בבודפשט, הונגריה ביולי 2017 זכתה אולקסיאק בשתי מדליות ארד, כולן במשחי שליחים משולב. במשחה שליחים 4x100 מטר חופשי משולב ביחד יורי קיסיל, חוויאר אסבדו, שנטל ון לנדהם בשיא לאומי חדש של 3:23.55 דקות, אחרי ארצות הברית שקבעה שיא עולם חדש של 3:19.60 דקות והולנד שקבעה שיא אירוקפה חדש של 3:21.81 דקות, כשחיינית רביעית היא קבעה ב"זינוק שליחות" תוצאה של 53.11 שניות. במשחה שליחים 4x100 מטר מעורב משולב ביחד עם קיילי מאס, ריצ'רד פנק ויורי קיסיל בשיא לאומי חדש ובצוותא עם סין שקבעה שיא אסיה חדש של 3:41.25 דקות, אחרי ארצות הברית שקבעה שיא עולם חדש של 3:38.56 דקות ואוסטרליה שקבעה שיא אוקיאניה חדש של 3:41.21 דקות, כשחיינית שלישית היא קבעה בסגנון פרפר ב"זינוק שליחות" תוצאה של 56.18 שניות. נוסף לכך, היא סיימה במקום רביעי במשחה ל-100 מטר פרפר בתוצאה של 56.94 שניות, במקום חמישי בשיא לאומי חדש של 25.62 שניות, במקום שישי במשחה ל-100 מטר חופשי בתוצאה של 52.94 שניות. פעמיים במקום רביעי במשחה שליחות 4x100 מטר חופשי בתוצאה של 3:33.88 דקות, כשחיינית רביעית היא קבעה ב"זינוק שליחות" תוצאה של 52.98 שניות ובמשחה שליחות 4x100 מטר מעורב בשיא לאומי חדש של 3:54.86 דקות, כשחיינית שלישית היא קבעה בסגנון פרפר ב"זינוק שליחות" תוצאה של 56.90 שניות.

===2018===
במשחקי חבר העמים שנערכו בגולד קוסט באפריל 2018 זכתה אולקסיאק ב-3 מדליות כסף, כולן במשחי שליחות. במשחה שליחות 4x100 מטר חופשי, במשחה שליחות 4x200 מטר חופשי ובמשחה שליחות 4x100 מטר מעורב. נוסף לכך, היא סיימה פעמיים במקום רביעי, במשחה ל-50 מטר פרפר בתוצאה של 25.88 שניות ובמשחה ל-100 מטר פרפר בתוצאה של 57.50 שניות, במקום חמישי במשחה ל-100 מטר חופשי בתוצאה של 53.85 שניות ובמקום שביעי במשחה ל-200 מטר חופשי בתוצאה של 1:59.55 דקות, בשלב המוקדמות היא קבעה תוצאה של 1:58.21 דקות.

===2019===
באליפות העולם שנערכה בקוואנגג'ו, קוריאה הדרומית ביולי 2019 זכתה אולקסיאק ב-3 מדליות ארד, כולן במשחי שליחות. במשחה שליחות 4x100 מטר חופשי ביחד עם קיילה סנצ'ז טיילור ראק ומרגרט מקניל בשיא לאומי חדש של 3:31.78 דקות, אחרי אוסטרליה שקבעה שיא אליפות חדש של 3:30.21 דקות וארצות הברית שקבעה שיא אמריקה חדש של 3:31.02 דקות, כשחיינית שלישית היא קבעה ב"זינוק שליחות" תוצאה של 52.69 שניות, במשחה שליחות 4x200 מטר חופשי ביחד עם קיילה סנצ'ז, טיילור ראק ואמילי אוברהולט בשיא לאומי חדש של 7:44.35 דקות, אחרי אוסטרליה שקבעה שיא עולם חדש של 7:41.50 דקות וארצות הברית שקבעה שיא אמריקה חדש של 7:41.87 דקות, כשחיינית רביעית היא קבעה ב"זינוק שליחות" תוצאה של 1:54.36 דקות ובמשחה שליחות 4x100 מטר מעורב ביחד עם קיילי מאס, סידני פיקרם ומרגרט מקניל בשיא לאומי חדש של 3:53.58 דקות, אחרי ארצות הברית שקבעה שיא עולם חדש של 3:50.40 דקות ואוסטרליה (3:53.42 דקות). כשחיינית רביעית היא קבעה ב"זינוק שליחות" תוצאה של 52.48 שניות. נוסף לכך, היא סיימה במקום שישי במשחה ל-50 מטר פרפר בתוצאה של 25.69 שניות ובמקום שביעי במשחה ל-200 מטר חופשי בשיא אישי חדש של 1:56.59 דקות.

===2021===
באולימפיאדת טוקיו (2020) זכהת אולקסיאק ב-3 מדליות, 1 כסף ו-2 ארד. מדליית כסף במשחה שליחות 4x100 מטר חופשי ביחד עם קיילה סנצ'ז, מרגרט מקניל ורבקה סמית' בתוצאה של 3:32.78 דקות, אחרי אוסטרליה שקבעה שיא עולם חדש של 3:29.69 דקות ולפני ארצות הברית (3:32.81 דקות), כשחיינית רביעית היא קבעה ב"זינוק שליחות" תוצאה של 52.26 שניות. מדליות ארד במשחה ל-200 מטר חופשי בתוצאה של 1:54.70 דקות, אחרי אריארן טיטמוס מאוסטרליה שקבעה שיא אולימפי חדש של 1:53.50 דקות ושיבון הוהי מהונג קונג (1:53.92 דקות) ובמשחה שליחות 4x100 מטר מעורב ביחד עם קיילי מאס, סידני פיקרם ומרגרט מקניל בתוצאה של 3:52.60 דקות, אחרי אוסטרליה שקבעה שיא אולימפי חדש של 3:51.60 דקות וארצות הברית (3:51.73 דקות). נוסף לכך, היא סיימה פעמיים במקום רביעי, במשחה ל-100 מטר חופשי בשיא לאומי חדש של 52.59 שניות, 7 מאיות השנייה איטי ממדליית ארד ובכך היא לא הצליחה להגן על תוארה ובמשחה שליחות 4x200 מטר חופשי בשיא לאומי חדש של 7:43.77 דקות, כשחיינית רביעית היא קבעה ב"זינוק שליחות" תוצאה של 1:55.14 דקות.

== שיאים אישיים ==
===בריכה אולימפית===
* 50 מטר חופשי: 25.38 שניות (2018)
* 100 מטר חופשי: 52.59 שניות (2016), שיא קנדה
* 200 מטר חופשי: 1:54.70 דקות (2021)
* 50 מטר פרפר: 25.62 שניות (2019), שיא קנדה
* 100 מטר פרפר: 56.46 שניות (2016), שיא עולם לנוער
* 200 מטר פרפר: 2:09.96 דקות (2018)

===בריכת 25 מטר===
* 100 מטר חופשי: 52.01 שניות (2016)
* 50 מטר פרפר: 25.20 שניות (2018), שיא קנדה

==קישורים חיצוניים==

== הערות שוליים ==

קטגוריה:שחייניות חופשי
קטגוריה:שחייניות פרפר
קטגוריה:אלופות אולימפיות קנדיות: שחייה
קטגוריה:זוכות מדליית ארד אולימפית קנדיות: שחייה
קטגוריה:זוכות מדליית כסף אולימפית קנדיות: שחייה
קטגוריה:שחייניות קנדיות באולימפיאדת ריו דה ז'ניירו (2016)
קטגוריה:שחייניות קנדיות באולימפיאדת טוקיו (2020)
קטגוריה:שחייניות קנדיות באולימפיאדת פריז (2024)
קטגוריה:קנדיות שנולדו ב-2000